**11. Жазушы позициясы және драматизм**

 «Жазушы позициясы» кенң мағынада алғанда жазушы көзқарасы, ол сондай-ақ абстрактілі-жалпылама мазмұнға да ие. Жалпымала мағынада жазушы позициясы бұл жүзег е асқан адам мен әлемнің авторлық концепциясы. Бұл мағынада авторлық концепция шығармашылықтың ішкі заңдылықтарын көрсетеді. Яғни М.Жұмабаевтың, Ж.Аймауытовтың, М.Әуезовтың секілді жеке шығармашылық тұлғаның көзқарасы емес. Мұнда әдебиетке деген мәдени-әлеуметтік көзқарас тұрғысынан қарастырсақ, онда жазушы шығармашылығының идеологиялық бағыты және дүниетанымдық, идеялық-саяси көзқарастарын айту керек.

Жазушының өмірлік тәжірибесі, ойлау қабілеті, психикасы, адамдық құштарлықтары өмірді көркем игерудің түрлі жолдарын ұсынады. Бұл жағдайда белгілі бір идеологиялық көзқарастарды жүзеге асырудың көркем тәсілі есепке алынбайды, сонда, автор позициясы мен кейіпкердің арасында теңдік белгісі қойылады. Көркем идея саяси идеямен қатар алынып, нәтижесінде жазушының шығармашылық, эстетикалық позициясы айқындалмай қалады. Дәл осы тұрғыдан М.Жұмабаев, Ж.Аймауытов, Ш.Құдайбердиев шығармашылығының қоғамдық мәні жалған түсіндіріліп келді.